L 147/112
HR
Službeni list Europske unije
7.6.2023.
(3)
Nedavne obavijesti zaprimljene u sustavu RASFF upućuju na postojanje ozbiljnog izravnog ili neizravnog rizika za zdravlje ljudi od određene hrane ili hrane za životinje.
Osim toga, službene kontrole određene hrane i hrane za životinje neživotinjskog podrijetla koje su države članice provele u drugoj polovini 2022.
upućuju na to da bi popise iz priloga I. i II.
Provedbenoj uredbi (EU) 2019/1793 trebalo izmijeniti radi zaštite zdravlja ljudi u Uniji.
(4)
Slatka paprika (Capsicum annuum) i paprika roda Capsicum (osim slatke) iz Dominikanske Republike od siječnja 2010. podliježu povećanoj razini službenih kontrola i posebnim uvjetima za ulazak u Uniju zbog rizika od kontaminacije ostacima pesticida.
Službene kontrole koje provode države članice pokazuju bolju usklađenost s relevantnim zahtjevima propisanima zakonodavstvom Unije.
Rezultati tih kontrola dokazuju da ulazak tih prehrambenih proizvoda u Uniju više ne predstavlja ozbiljan rizik za zdravlje ljudi.
Stoga više nije potrebno zahtijevati da svaku pošiljku prati službeni certifikat u kojem se navodi da svi rezultati uzorkovanja i analize pokazuju usklađenost s Uredbom (EZ) br.
396/2005 Europskog parlamenta i Vijeća (4).
Istodobno, države članice bi radi održavanja trenutačne razine usklađenosti trebale nastaviti provoditi službene kontrole.
Stoga bi unos koji se odnosi na slatku papriku (Capsicum annuum) i papriku roda Capsicum (osim slatke) iz Dominikanske Republike u točki 1.
Priloga II.
Provedbenoj uredbi (EU) 2019/1793 trebalo izbrisati i premjestiti u Prilog I. toj provedbenoj uredbi, a učestalost provjera identiteta i fizičkih provjera utvrditi na 50 % pošiljaka koje ulaze u Uniju.
(5)
Kad je riječ o pošiljkama slatke paprike (Capsicum annuum), paprike roda Capsicum (osim slatke) i naranči iz Egipta, tijekom službenih kontrola koje su države članice provele u skladu s člancima 5. i 6.
Provedbene uredbe (EU) 2019/1793 otkrivena je visoka stopa neusklađenosti s relevantnim zahtjevima propisanima zakonodavstvom Unije u pogledu kontaminacije ostacima pesticida.
Stoga je primjereno učestalost provjera identiteta i fizičkih provjera tih pošiljaka koje ulaze u Uniju povećati na 30 %.
(6)
Kad je riječ o pošiljkama ljuskaste anone (Annona squamosa) iz Egipta, podaci iz obavijesti u sustavu RASFF te informacije o službenim kontrolama koje su provele države članice upućuju na pojavu novih rizika za zdravlje ljudi zbog moguće kontaminacije ostacima pesticida.
Stoga je potrebno zahtijevati povećanu razinu službenih kontrola pri ulasku tog proizvoda iz Egipta.
Stoga bi taj proizvod trebalo uvrstiti u Prilog I. Provedbenoj uredbi (EU) 2019/1793 i učestalost provjera identiteta i fizičkih provjera utvrditi na 20 % pošiljaka koje ulaze u Uniju.
(7)
Kikiriki i proizvodi od kikirikija iz Gambije od siječnja 2019. podliježu povećanoj razini službenih kontrola i posebnim uvjetima za ulazak u Uniju zbog rizika od kontaminacije aflatoksinima.
Ti proizvodi nisu uvezeni u Uniju dulje od tri godine.
Stoga bi unos koji se odnosi na kikiriki i proizvode od kikirikija iz Gambije u točki 1.
Priloga II.
Provedbenoj uredbi (EU) 2019/1793 trebalo izbrisati i premjestiti u Prilog I. toj provedbenoj uredbi, a učestalost provjera identiteta i fizičkih provjera utvrditi na 50 % pošiljaka koje ulaze u Uniju.
Države članice trebale bi i dalje provoditi službene kontrole kako bi se osiguralo da nakon ukidanja posebnih uvjeta, u slučaju ponovne uspostave trgovine, ti proizvodi koji se unose u Uniju ispunjavaju relevantne zahtjeve propisane zakonodavstvom Unije u pogledu kontaminacije aflatoksinima.
(8)
Kad je riječ o pošiljkama konjske rotkvice (Moringa oleifera) iz Indije, tijekom službenih kontrola koje su države članice provele u skladu s člancima 5. i 6.
Provedbene uredbe (EU) 2019/1793 otkrivena je visoka stopa neusklađenosti s relevantnim zahtjevima propisanima zakonodavstvom Unije u pogledu kontaminacije ostacima pesticida.
Stoga je primjereno učestalost provjera identiteta i fizičkih provjera tih pošiljaka koje ulaze u Uniju povećati na 20 %.
(4) Uredba (EZ) br.
396/2005 Europskog parlamenta i Vijeća od 23. veljače 2005. o maksimalnim razinama ostataka pesticida u ili na hrani i hrani za životinje biljnog i životinjskog podrijetla i o izmjeni Direktive Vijeća 91/414/EEZ (SL L 70, 16.3.2005., str. 1.).